Kārls Deivids Andersons
Kārls Deivids Andersons (angļu: Carl David Anderson, dzimis 1905. gada 3. septembrī, miris 1991. gada 11. janvārī) bija amerikāņu fiziķis. Andersons pazīstams ar pozitrona atklāšanu 1932. gadā. Par šo atklājumu Andersons 1936. gadā ieguva Nobela prēmiju fizikā. Vienlaicīgi ar Andersonu Nobela prēmiju ieguva arī austriešu-amerikāņu fiziķis Viktors Hess (par kosmiskā starojuma atklāšanu). Otrs nozīmīgs Andersona sasniegums bija miona aklāšana 1936. gadā.